Document ID: 32009D0519

ODLOČBA KOMISIJE
z dne 2. julija 2009
o spremembi Odločbe 2007/679/ES o določitvi neto zneskov, ki izhajajo iz uporabe prostovoljne modulacije v Združenem kraljestvu za koledarska leta 2007-2012
(notificirano pod dokumentarno številko C(2009) 5027)
(Besedilo v angleškem jeziku je edino verodostojno)
(2009/519/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 378/2007 z dne 27. marca 2007 o pravilih za prostovoljno modulacijo neposrednih plačil, določenih v Uredbi (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembah Uredbe (ES) št. 1290/2005 (1) in zlasti člena 4(1) Uredbe,
ob upoštevanju naslednjega:
(1)
Odločba Komisije 2007/679/ES (2) določa neto zneske, ki izhajajo iz uporabe prostovoljne modulacije v Združenem kraljestvu za koledarska leta 2007-2012 na podlagi letnih stopenj prostovoljne modulacije, ki se uporabljajo v regiji in po letih.
(2)
Člen 1(5) Uredbe (ES) št. 378/2007 določa, da morajo biti stopnje iz člena 7 Uredbe Sveta (ES) št. 73/2009 (3), zmanjšane za 5 odstotnih točk, odštete od stopnje prostovoljne modulacije, ki se uporablja v teh državah članicah. Zato morajo biti neto zneski, ki izhajajo iz uporabe prostovoljne modulacije, zmanjšani.
(3)
Odločbo 2007/679/ES je zato treba spremeniti -
SPREJELA NASLEDNJO ODLOČBO:
Člen 1
Priloga k Odločbi 2007/679/ES se nadomesti z besedilom iz Priloge k tej odločbi.
Člen 2
Ta odločba se uporablja od proračunskega leta 2010 dalje.
Člen 3
Ta odločba je naslovljena na Združeno kraljestvo Velike Britanije in Severne Irske.
V Bruslju, 2. julija 2009

Labels: 18
19
5
6